༅། །དྲི་མ་མེད་པ་ཞེས་བྱ་བའི་རྒྱ་
ཆེར་འགྲེལ་པ་བཞུགས་སོ།།
དཀོན་མཆོག་ལྷུན་གྲུབ།
219



༄༅༅། །ཨོཾ་སྭ་སྟི་སིདྡྷ། དྲི་མ་མེད་པའི་རྒྱན་ཞེས་བྱ་བའི་རྒྱ་ཆེར་འགྲེལ་པ།
བླ་མ་དམ་པ་དང་ཀྱེའི་རྡོ་རྗེ་འཇམ་པའི་དབྱངས་དང་བཅས་པ་ལ་ཕྱག་འཚལ་ལོ།
།ཐོས་
པའི་ཆུ་ཀླུང་ཤེས་རབ་གངས་རི་ལས། །དྲི་མེད་བསིལ་བའི་ཆོས་ཀྱི་ཉིང་ཁུ་གང༌། །
བབས་པས་འགྲོ་བ་ངོམས་པར་སྤྲོ་མཛད་པ། །གྲགས་པ་རྒྱལ་མཚན་ཞབས་རྡུལ་སྤྱི་་་་་
བོས་བླང༌། །མེ་ཏོག་ཏོག་ཅན་རྨུགས་བྱེད་པདྨོའི་ཚལ། །ཐུགས་རྗེའི་དཀྱིལ་འཁོར་ཡེ་
ཤེས་འོད་ཟེར་གྱི། །ཕྲེང་བས་འཇོམས་མཛད་ཀྱེ་ཡི་རྡོ་རྗེ་དང༌། །དཔལ་ལྡན་འཇམ་་་་
པའི་དབྱངས་ལ་ཕྱག་འཚལ་ལོ། །བླ་མའི་དྲིན་དང་འཇམ་དབྱངས་ཐུགས་རྗེ་ཅན། །
དེ་གསུང་ཡིད་ལ་བསམས་པས་ཁོ་བོ་ཡི། །བློ་གྲོས་སྒྲོན་མ་གསལ་བ་དེ་བས་ན། །
གསུང་རབ་འདི་ལ་རྣམ་འགྲེལ་བྱ་བར་འདོད། །དེ་ལ་འདིར་རྒྱུད་གསུམ་ལ་འཇུག་པ་་་་
རིན་པོ་ཆེའི་ཕྲེང་བ་དྲི་མ་མེད་པ་ཞེས་བྱ་བ་འདི་བརྩམ་པར་བཞེད་ནས།
རང་བཞིན་དྲི་་་
མེད་བློ་གྲོས་གློ་བུར་གྱི། །ཞེས་བྱ་བ་ལ་སོགས་པ་སྨོས་ཏེ། འདིར་བཤད་པར་འདོད་་་
པས་དོན་གཉིས་ཀྱིས་རྟོགས་པར་བྱ་སྟེ། སྤྱིའི་དོན་དང་ཡན་ལག་གི་དོན་ཏོ། །དང་པོ་་
ལ་གསུམ་སྟེ། གང་གསལ་བར་བྱེད། གང་ལ་བརྟེན་ནས་གསལ་བར་བྱེད། གང་་་
གི་དོན་དུ་གསལ་བར་བྱེད་པའོ། དང་པོ་ནི་གང་གསལ་བར་བྱེད་ཅེ་ན། སྤྱིར་རྡོ་རྗེ་་་་
ཐེག་པའི་ཟབ་དོན་མ་ལུས་པ་གསལ་བར་བྱེད་མོད་ཀྱང༌། བྱེ་བྲག་ཏུ་རྣལ་འབྱོར་ཆེན་པོ།
དེ་ལས་ཀྱང་དཔལ་ཀྱེའི་རྡོ་རྗེ་དང༌། བདེ་མཆོག་འཁོར་ལོའི་ཟབ་པ་དང་རྒྱ་ཆེ་བའི་དོན་་
རྣམས་གསལ་བར་བྱེད་ལ། དེ་ལས་ཀྱང་བྱེ་བྲག་ཏུ་ཀྱེའི་རྡོ་རྗེའི་རྩ་བ་དང་བཤད་པའི་་་་
རྒྱུད་རྣམས་གསལ་བར་བྱེད་དོ། །དེ་དག་གིའང་ཅུང་ཟད་གསལ་བར་བྱེད་པ་མང་མོད་་་
ཀྱང་ཤིན་ཏུ་རྟོགས་པར་དཀའ་ཞིང་ཕལ་ཆེ་བ་གསལ་བར་བྱེད་པ་འདི་རྣམས་ཡིན་ཏེ།
བརྟག་པ་གཉིས་པའི་ལེའུ་དང་པོ་དང༌། ལྔ་པ་དང་། དྲུག་པ་དང་། བདུན་པ་དང་།
བརྒྱད་པ་དང༌། དགུ་པ་དང་། ཕྱི་མའི་ལེའུ་གཉིས་པ་དང་། གསུམ་པ་དང༌།
བཞི་པ་རྣམས་གསལ་བར་བྱེད་དོ། །འཕགས་པ་མཁའ་འགྲོ་མ་རྡོ་རྗེ་གུར་གྱི་ལེའུ་བཞི་་་
པ༑ དྲུག་པ་བརྒྱད་པ་བཅུ་བཞི་པ་རྣམས་གསལ་བར་བྱེད་དོ། །ཡང་དག་པར་སྦྱོར་་་་་
བའི་བརྟག་པ་དང་པོའི་རབ་ཏུ་བྱེད་པ་བཞི་ཀ་དང༌། གཉིས་པའི་གཉིས་པ་དང༌།
221

གསུམ་པའི་གསུམ་པ་དང༌། ལྔ་པའི་བཞི་པ་དང་། བརྟག་པ་དྲུག་པའི་རབ་བྱེད་བཞི་་་
དང་༑ དགུ་པའི་དང་པོ་དང་། བཅུ་པའི་རབ་བྱེད་ཐོག་མ་གསུམ་དང༌། རྒྱུད་ཕྱི་
མའིའང་ཅུང་ཟད་གསལ་བར་བྱེད་དོ། །ཀྱེའི་རྡོ་རྗེའི་རྒྱུད་ཕྱི་མ་ཕྱག་རྒྱ་ཆེན་པོ་ཐིག་ལེའི་
ལེའུ་བཞི་པ་དང༌། ལྔ་པ་དང༌། བཅུ་པ་དང་། བཅུ་དྲུག་པ་དང་། བཅུ་བདུན་པ་་་
དང་༑ བཅུ་དགུ་པ་དང༌། ཉི་ཤུ་པ་རྣམས་ཀྱི་དོན་གསལ་བར་བྱེད་དོ། །ཡེ་ཤེས་་་་་་་
སྙིང་པོའི་ལེའུ་དང་པོ་དང་གསུམ་པ་གསལ་བར་བྱེད་དོ། །ཡེ་ཤེས་ཐིག་ལེའི་ལེའུ་དང་་་་
པོ་དང༌། བདུན་པ་དང༌། བཅུ་གཉིས་པ་དང༌། བཅུ་བདུན་པ་རྣམས་ཤིན་ཏུ་གསལ་
བར་བྱེད་དོ། །དེ་དག་གིས་ནི་གཞུང་འདིས་སྤྱིར་གསལ་བར་བྱེད་པ་རྣམས་སྨོས་སོ། །
དེ་ལས་བྱེ་བྲག་ཏུ་སོ་སོར་གསལ་བར་བྱེད་པ་རྣམས་རང་རང་གི་སྐབས་སུ་བརྗོད་པར་བྱའོ། །
སྤྱི་དོན་གཉིས་པ་གང་ལ་བརྟེན་ནས་གསལ་བར་བྱེད་ཅེ་ན། བླ་མའི་མན་ངག་གིས་སྔར་་
བཤད་པའི་རྒྱུད་དེ་དག་ཉིད་ནས་ཕན་ཚུན་གཅིག་གིས་གཅིག་གསལ་བར་བྱེད་ལ།
གཞན་ཡང་ཀྱེའི་རྡོ་རྗེའི་རྒྱུད་འབུམ་ཕྲག་ལྔ་པ་ལས་ཕྱུང་བའི་རྩ་བའི་མངོན་པར་རྟོགས་པ་་་
ཆེན་པོ་དང༌། རྩ་བའི་མངོན་པར་རྟོགས་པ་ཆུང་ངུ་དང༌། ག་ཡ་དྷ་རས་མཛད་པའི་་་་་་
ཐིག་ལེ་ཆེན་པོ་དང་། དེ་དག་ལ་སོགས་པ་རྒྱུད་དང་བསྟན་བཅོས་དུ་མ་ལ་བརྟན་ནས་་་་་
གསལ་བར་མཛད་དེ། འདིས་ནི་རང་དགའ་སྤངས་པའི་དགོས་པ་ཙམ་དུ་ཅུང་ཟད་སྨོས་་་
པའོ༑ །སྤྱི་དོན་གསུམ་པ་གང་གི་དོན་དུ་གསལ་བར་བྱེད་ཅེ་ན། དེ་ལ་དགོས་པ་་་་་
གསུམ་སྟེ། རང་གི་སློབ་མས་རྒྱུད་ཀྱི་དོན་རྟོགས་པར་འདོད་པས་ལན་མང་དུ་གསོལ་བ་་
བཏབ་པའི་ཕྱིར་དང༌། སྐྱེ་བོ་གཞན་གྱིས་རྟོགས་པར་བྱ་བའི་ཕྱིར་དང༌། མི་ཤེས་པ་་་་་
ཤེས་པར་ཁས་འཆེ་བ་རྣམས་ལ་ཐུགས་བརྩེ་བའི་ཕྱིར་རོ། །སྤྱིའི་དོན་བསྟན་ཏོ། །ད་་་
ནི་གཉིས་པ་ཡན་ལག་གི་དོན་ལ་གསུམ་སྟེ། རྩོམ་པ་ལ་འཇུག་པ་ཀླད་ཀྱི་དོན་དང༌།
བརྩམ་པར་བྱ་བ་གཞུང་གི་དོན་དང༌། བརྩམས་པ་མཐར་ཕྱིན་པ་མཇུག་གི་དོན་ཏོ། །
དང་པོ་ལ་གཉིས་ཏེ། ཕྱག་འཚལ་བ་དང་། བཤད་པར་དམ་བཅའ་བའོ། །དེ་ལ་་་་་
ཕྱག་འཚལ་བ་ནི། རང་བཞིན་དྲི་མེད་བློ་གྲོས་གློ་བུར་གྱི། །ཞེས་བྱ་བ་ལ་སོགས་པ་་་་
ཤློ་ཀ་གཅིག་སྟེ། འདིས་བརྗོད་བྱ་རྒྱུད་གསུམ་ལ་ཕྱག་བཙལ་བ་དེའང་རང་བཞིན་དྲི་་་་་་
222

མེད་བློ་གྲོས་གློ་བུར་གྱི། །དྲི་མས་བསྒྲིབས་པ་ཞེས་བྱ་བ་ནི་རྒྱུའི་རྒྱུད་དོ། །གསལ་་་་་
བར་མཛད་པའི། དཔལ་ལྡན་བླ་མ་ཞེས་པ་ནི་ཐབས་ཀྱི་རྒྱུད་དོ། །རྡོ་རྗེ་འཆང་དབང་་
ཞེས་པས་འབྲས་བུའི་རྒྱུད་བསྟན་ཏོ། །དེ་ལ་ཐོག་མར་རྒྱུའི་རྒྱུད་ནི། རང་བཞིན་དྲི་་་་་
མེད་ཅེས་པ་སྟེ། རང་གི་སེམས་ཀྱི་ཆོས་ཉིད་རང་བཞིན་གྱིས་རྟོག་པའི་དྲི་མ་ཐམས་ཅད་་
དང་བྲལ་བ་ཡིན་ཏེ། ཧེ་བཛྲ་ལས། སངས་རྒྱས་མ་ཡིན་སེམས་ཅན་ནི། །གཅིག་་་་་
ཀྱང་ཡོད་པ་མ་ཡིན་ཏེ། །ཞེས་པ་དང༌། འཕགས་པ་བྱམས་པས་ཀྱང༌། ཆུ་ཁམས་་་
གསེར་དང་ནམ་མཁའ་བཞིན། །དག་པ་བཞིན་དུ་དག་པར་གནས། །ཞེས་གསུངས་་་་
པས་མངོན་ནོ། །དེ་ལྟ་ན་འབད་པ་མེད་པར་གྲོལ་བར་འགྱུར་རོ་ཞེ་ན། མ་ཡིན་ཏེ།
བློ་གྲོས་གློ་བུར་གྱི་དྲི་མས་བསྒྲིབས་པ། ཞེས་སྨོས་ཏེ་སེམས་ཀྱི་ཆོས་ཉིད་རང་བཞིན་
གྱིས་དག་ཀྱང་སེམས་ཀྱི་མཚན་ཉིད་ལ་གློ་བུར་གྱི་དྲི་མས་བསྒྲིབས་པ་ཞེས་བྱ་བའི་དོན་ཏོ། །
དེ་ལྟར་ན་རང་བཞིན་གྱིས་དག་པ་ལ། གློ་བུར་དུ་དྲི་མས་འགོས་ན་འབད་པ་དགོས་པ་་་་་
མེད་པར་འགྱུར་རོ་ཞེ་ན་མ་ཡིན་ཏེ། གློ་བུར་གྱི་སྒྲས་ནི་སྦྱང་དུ་རུང་བ་ལ་བྱ་ཡིས།
སྔར་མེད་པ་ལས་ཕྱིས་དྲི་མ་འབྱུང་བ་ལྟ་བུ་མ་ཡིན་ཏེ། བཅོམ་ལྡན་འདས་ཀྱིས་མདོ་་་་་་་
ལས་ཀྱང༌། གང་དག་སྦྱང་དུ་རུང་བའི་ཆོས་དེ་ནི་གློ་བུར་པའོ། །ཞེས་གསུངས་པའི་་་་
ཕྱིར་རོ། །དེས་ན་གང་དག་གསེར་གྲུབ་པའི་དུས་སུ་གཡའ་གྲུབ་མོད་ཀྱང་། གཡའ་་་་་
སྦྱངས་ན་དག་པར་འགྱུར་བས་ན། དེ་ལ་གློ་བུར་བ་ཞེས་གདགས་སོ། །དྲི་མས་་་་་
བསྒྲིབས་པ་ཞེས་པ་ནི། ཉོན་མོངས་དང་ཤེས་བྱའི་སྒྲིབ་པས་ཐར་པའི་གོ་སྐབས་བཀག་་་
པའོ༑ །རྒྱུའི་རྒྱུད་དོ། །གསལ་བར་མཛད་པ་ཞེས་པ་ནི་ཉོན་མོངས་པ་དང་ཤེས་བྱའི་་་་
སྒྲིབ་པའི་གཡའ་སྦྱངས་ཏེ་སེམས་ཀྱི་གསེར་གསལ་བར་བྱེད་པ་སྟེ། ཧེ་བཛྲ་ལས།
སེམས་ཅན་རྣམས་ནི་སངས་རྒྱས་ཉིད། །འོན་ཀྱང་གློ་བུར་དྲི་མས་བསྒྲིབས། །དེ་ཉིད་་
བསལ་ན་སངས་རྒྱས་ཉིད། །ཅེས་གསུངས་སོ། །དཔལ་ལྡན་བླ་མ་ཞེས་པ་ནི།
བསོད་ནམས་དང་ཡེ་ཤེས་ཀྱི་ཚོགས་དང་ལྡན་པས་དཔལ་ལྡན། སྔགས་དང་རྒྱུད་དང་་་་་
མན་ངག་སྟོན་པས་བླ་མ་སྟེ། དེའང་ཡང་དག་པར་སྦྱོར་བ་ལས་བླ་མ་ནི་རྒྱུད་དང་སྔགས་་
མན་ངག་སྟོན་པའོ། །ཞེས་གསུངས་པས་སོ། །དེ་ལྟ་བུའི་བླ་མས་ཡང་དག་པའི་རྒྱུད་་་་
223

དང་མན་ངག་བསྟན་པས་ཉམས་སུ་བླངས་པས་སྒྲིབ་པ་སྤོང་ཞེས་བྱ་བའི་དོན་ཏོ། །
ཐབས་ཀྱི་རྒྱུད་དོ། །རྡོ་རྗེ་འཆང་དབང་གི་ཞེས་པ་ནི། ང་དབང་གི་ཞེས་པ་ནི། རྡོ་རྗེ་ནི་ས་ རྡོ་རྗེ་ནི་ས་བཅུ་གསུམ་པ་རྡོ་རྗེ་་་
འཛིན་པའི་ས་ཡིན་ལ། དེ་མངོན་དུ་མཛད་པས་འཛིན་པ་ནི་རྡོ་རྗེ་འཛིན་པ་བྱང་ཆུབ་་་་་་་
སེམས་དཔའ་རྣམས་ཀྱི་སྟོན་པ་ཡིན་ཞིང་སྐུ་གསུམ་མངའ་བས་ན་དབང་པོ་ཞེས་ཐ་སྙད་དུ་་་་
བཏགས་པའོ། །འབྲས་བུའི་རྒྱུད་དོ། །དེ་ལྟ་བུའི་རྒྱུད་གསུམ་སྟོན་པ་ནི་བླ་མ་དང་རྡོ་་་་
རྗེ་འཆང་ཡིན་ལ། དེའི་སྐུ་ལས་དམན་པ་ཞབས་ཡིན་པས་དེའི་འོག་ན་གདན་པདྨ་ཡོད་་་་
པས་དེ་ལ་ཕྱག་བྱས་ན་གཞན་ལ་སྨོས་ཅི་དགོས་ཞེས་མཚོན་པའི་བརྡར། ཞབས་པད་དྲི་་་
མ་མེད་ལ་ཕྱག་འཚལ་ལོ། །ཞེས་གསུངས་སོ། །གཉིས་པ་བཤད་པར་དམ་བཅའ་བ་་་
ནི༑ མཁའ་འགྲོ་གྲངས་མེད་ཅེས་པ་ཤློ་ཀ་གཅིག་སྟེ། དེའང་རིམ་པ་བཞིན་དུ་བསྡུ་བྱ་་
སྡུད་བྱེད་ཡིན་ཏེ། དེའང་མཁའ་འགྲོ་གྲངས་མེད་ནི་བསྡུ་བྱ་འཇིག་རྟེན་པའི་འཁོར་ཡིན་་
ལ༑ དེ་དག་བསྡུ་ན་ཡང་སྡུད་བྱེད་འོག་ནས་འཆད་པའི་རེ་རེ་ལ་སྡུད་བྱེད་འཁོར་བྱེ་བ་་་་་
ཕྲག་རེ་རེ་ཡོད་དེ། བདེ་མཆོག་རྩ་རྒྱུད་ལས། མཁའ་འགྲོ་མ་ནི་རེ་རེ་ཞིང་། །
འཁོར་ནི་བྱེ་བ་དག་དང་ལྡན། །ཞེས་གསུངས་སོ། །དེ་དག་སྡུད་པར་བྱེད་པ། སྟོང་
ཕྲག་བདུན་ཅུ་རྩ་གཉིས་ཡིན་ཏེ། དེ་དག་འཇིག་རྟེན་པ་དང་འདས་པ་འདྲེས་པར་ཡོད་དོ། །
ཞེས་གསུངས་སོ། །དེའི་འདས་པའང་འཇིག་རྟེན་པའི་ཚུལ་བཟུང་ནས་གནས་སོ། །
དེ་དག་ཀྱང་བསྡུ་བྱ་འཁོར་ཡིན་ལ་སྡུད་བྱེད་མཁའ་འགྲོ་སུམ་ཅུ་རྩ་བདུན་ནམ་རྩ་གཉིས་སོ། །
དེ་དག་ངོ་བོ་འདས་པ་ཡིན་ཡང་གདུལ་བྱའི་དབང་གིས་འཇིག་རྟེན་པའི་ཚུལ་བཟུང་བའོ།
ཞེས་གསུངས་སོ། །དེ་དག་ཀྱང་བསྡུ་བྱ་འཁོར་གྱི་རྣམ་པ་ཡིན་ལ། སྡུད་བྱེད་ཡེ་ཤེས་་་
མཁའ་འགྲོ་བཅོ་ལྔ་རྡོ་རྗེ་མ་ལ་སོགས་པ་ཡིན་ལ། དེའང་རྡོ་རྗེ་མ་ནས་མཁའ་སྤྱོད་མའི་་
བར་རིམ་པ་བཞིན་དུ་ས་དང་པོ་ནས་ས་བཅུ་གཉིས་པའི་བར་ཐོབ་པའི་ཚུལ་བཟུང་ནས་ཕྱི་་་
རོལ་གྱི་གནས་དང་ཉེ་བའི་གནས་ལ་སོགས་པ་རྣམས་ན་བཞུགས་སོ་ཞེས་གསུངས་སོ། །
དེ་དག་ཀྱང་བསྡུ་བྱ་འཁོར་གྱི་རྣམ་པ་ཡིན་ལ། སྡུད་བྱེད་ཡང་དག་པར་རྫོགས་པ་འི་་་་་
སངས་རྒྱས་རྡོ་རྗེ་བདག་མེད་མ་འམ། རྡོ་རྗེ་ཕག་མོ་ཡིན་ནོ་ཞེས་གསུངས་སོ། དེ་་་་་་་
ལྟར་ཡོང་བའི་རྒྱུ་མཚན་ཡང༌། ནང་དང་ཕྱི་རོལ་གྱི་དབང་གིས་སོ་ཞེས་རྟོགས་པར་བྱ་སྟེ་་
224

བླ་མས་འཆད་པར་འགྱུར་རོ། །གཉིས་མེད་བཞུགས་ལ་དང་བས་བསྟོད་པར་བགྱི། །
ཞེས་པ་ནི་རྒྱུ་དང་ལམ་དང་འབྲས་བུ་དང་སྦྱང་གཞི་སྦྱོང་བྱེད་ཐམས་ཅད་དོན་གཅིག་ཉིད་་་་
ཡིན་པས་དེ་ལ་བསྟོད་བར་བྱ་ཞེས་བྱ་བའོ། །ཀླད་ཀྱི་དོན་ཏོ། །ད་ནི་སྤྱི་དོན་གཉིས་པ་
བརྩམ་པར་བྱ་བ་གཞུང་གི་དོན་ལ་གཉིས་ཏེ། རྒྱས་པར་བསྟོད་པ་དང༌། ྋ བསྡུས་ཏེ་་་་་
བསྟོད་པའོ། །དང་པོ་ལ་གཉིས། ས་དང་ལྷའི་རིམ་པ་ལྟར་བསྟོད་པ་དང༌། བྱང་་་་་་
ཆུབ་ཀྱི་སེམས་འཕོ་བའི་རིམ་པ་ལྟར་བསྟོད་པའོ། །དོན་འདི་ཉིད་ལ་རྒྱུད་ཀྱི་མངོན་་་་
རྟོགས་ཀྱི་སྐབས་ལས། དང་པོ་ལ་རྩ་དང་བྱང་ཆུབ་ཀྱི་སེམས་བསྟན་པའི་སྒོ་ནས་ས་དང་་
ལམ་ཐམས་ཅད་ནང་དུ་གཏན་ལ་དབབ་པ་ཞེས་མིང་དུ་བཏགས་ལ། གཉིས་པ་དེ་ཉིད་་
གཏན་ལ་དབབ་པའི་བྱང་ཆུབ་ཀྱི་སེམས་རང་གི་ངོ་བོ་བསྟན་པ་ཞེས་མིང་དུ་བཏགས་ཏེ་་་་
དོན་འདི་ཡིན་ནོ། །དེ་ལ་དང་པོ་ས་དང་ལྷའི་རིམ་པ་ལྟར་བསྟོད་པ་ཞེས་ཀྱང་བྱ། རྩ་་་་
དང་བྱང་ཆུབ་ཀྱི་སེམས་བསྟན་པའི་སྒོ་ནས་ས་དང་ལམ་ནང་དུ་གཏན་ལ་དབབ་པ་་་་་་་
གཉིས་ཏེ། སྤྱིའི་དོན་དང་ཡན་ལག་གི་དོན་ཏོ། །དང་པོ་ལ་གཉིས་ཏེ། ས་དང་ལམ་
གྱི་རྣམ་གཞག་སྤྱིར་བསྟན་པ་དང༌། བྱེ་བྲག་ཏུ་ས་དངོས་ཀྱི་རྣམ་པར་གཞག་པའོ། །
དང་པོ་ནི། སཾ་བུ་ཊའི་བརྟག་པ་དང་པོའི་རབ་བྱེད་གཉིས་པ་ལས་ཐོག་མར་བྱང་ཆུབ་ཀྱི་་
ཕྱོགས་ཀྱི་ཆོས་སུམ་ཅུ་སོ་བདུན་བཤད་པའི་རྗེས་ལ། དེ་ཉིད་ཡང་དག་བཤད་པ་ནི། །
དགའ་བ་ལ་སོགས་ས་རྣམས་ཏེ། །དབང་པོ་ལ་སོགས་རང་བཞིན་གྱི། །བྱང་ཆུབ་་་་་་
སེམས་དཔའ་རྣམས་ཀྱི་གནས། །ཕུང་པོ་ལ་སོགས་ཁྱད་པར་གྱི། །སངས་རྒྱས་ཐམས་
ཅད་ཀྱི་ནི་གནས། །སངས་རྒྱས་བྱང་ཆུབ་སེམས་དཔའ་ཡི། །སངས་རྒྱས་ཉིད་ནི་་་་་
མཆོག་ཏུ་འབབ། །བྱང་སེམས་སུམ་ཅུ་རྩ་གཉིས་ཀྱིས། །གང་ཚེ་འདིར་ནི་གང་གྱུར་་་་་
པ༑ །དབང་པོ་ཕུང་པོ་འབྱུང་བ་ཡི། །སངས་རྒྱས་དེ་ཡི་དེ་མ་ཐག །ཅེས་གསུངས་་་་
སོ༑ །དེའི་བཤད་པ་ཅུང་ཟད་ཙམ་ཞིག་བརྗོད་ན། དེ་ཉིད་ཡང་དག་བཤད་པ་ནི། །
ཞེས་པའི་དེ་ཉིད་ཅེས་བྱ་བ་གོང་དུ་བཤད་པའི་བྱང་ཆུབ་ཀྱི་ཕྱོགས་དེ་ཉིད་དོ། །ཡང་དག་
བཤད་ཅེས་པ་ནི། རྒྱུ་དང་ལམ་དང་འབྲས་བུ་ཐམས་ཅད་བྱང་ཆུབ་ཀྱི་ཕྱོགས་ཀྱི་ཆོས་་་་་
སུམ་ཅུ་རྩ་བདུན་དེར་འདུ་ཞེས་པའི་དོན་ཏོ། །དེ་ཇི་ལྟར་འདུ་ཞེ་ན། དགའ་བ་ལ་་་་་
225

སོགས་ས་རྣམས་ཏེ། །ཞེས་སྨོས་ཏེ་རབ་ཏུ་དགའ་བ་དང༌། དྲི་མ་མེད་པ་དང༌།
འོད་འཕྲོ་བ་ལ་སོགས་པ་ས་བཅུ་གསུམ་མོ། _ །དབང་པོ་ལ་སོགས་པ་ནི་སྦྱང་གཞི་སྟེ།
དབང་པོའི་སྒྲས་སྐྱེ་མཆེད་བཅུ་གཉིས། སོགས་ཀྱི་སྒྲས་ཚིགས་ཆེན་བཅུའོ། །བྱང་་་་་་
ཆུབ་སེམས་དཔའ་རྣམས་ཀྱི་གནས། ཞེས་པ་དེ་སྦྱོང་བར་བྱེད་པ་སྟེ་མིག་སྦྱོང་བར་བྱེད་་་
པ་བྱང་ཆུབ་སེམས་དཔའ་སའི་སྙིང་པོ་དང༌། རྣ་བ་ཕྱག་ན་རྡོ་རྗེ་ལ་སོགས་པ་བྱང་ཆུབ་་་་་